Diari Oficial de la Generalitat Valenciana


Sumari del DOGV 5913, del 15-12-2008 (2008/13574)

Judici verbal 131/2008. Notificació de la sentència a Ana María Bernabé Acedo.
------------------------------------------------------------------------------

### Dades del document

Número de DOGV
:   5913

Data del DOGV
:   15-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/13263


Data del document
:   28-07-2008

Organisme emissor
:   Jutjat de Primera Instància Número 17 de València

Tipus de document
:   Edicte

Descriptors 

:   * sistema judicial

Judici verbal 131/2008. Notificació de la sentència a Ana María Bernabé Acedo. [2008/13375]  
En el judici referenciat, s'ha dictat la sentència que té l'encapçalament i la dispositiva que literalment diu així:  
«Sentència número 187/2008  
Jutge que la dicta: Paulino Fernández Cava.  
Lloc: València  
Data: 28 de juliol de 2008  
Paulino Fernández Cava, magistrat jutge del Jutjat de Primera Instància número 17 de València, ha vist les actuacions de judici verbal número 131/2008, sobre responsabilitat civil extracontractual derivada de la circulació de vehicles de motor, en les quals han sigut part demandant Ángel de la Rosa Fernández, representat per la procuradora María Ángeles Gómez Escrihuela i amb la direcció lletrada de l'advocada Matilde Hernández Nieto, i parts demandades Ana María Bernabé Acedo, declarada en rebel·lia; l'asseguradora Allianz Seguros, SA, representada per la procuradora Margarita Sanchis Mendoza i amb la direcció lletrada de l'advocat José Manuel Pérez Escrivá, i el Consorci de Compensació d'Assegurances, amb la representació i defensa de l'advocat de l'Estat.  
Dispositiva  
1. Estimar la demanda formulada per la procuradora María Ángeles Gómez Escrihuela, i condemnar Ana María Bernabé Acedo i el Consorci de Compensació d'Assegurances a pagar a Ángel de la Rosa Fernández la quantitat de 243,60 euros, més els interessos legals d'esta quantitat, que en el cas del Consorci seran els previstos en l'article 20.9 de la Llei de Contracte d'Assegurança.  
2. Desestimar la demanda formulada per la procuradora María Ángeles Gómez Escrihuela contra l'asseguradora Allianz Seguros, SA, sense imposició de costes al demandant de les costes ocasionades a esta codemandada.  
3. Les costes causades al demandant per este procediment s'imposen a la codemandada Ana María Bernabé Acedo, sense fer imposició de les costes causades a l'actor al Consorci de Compensació d'Assegurances i a l'asseguradora Allianz Seguros, SA.  
Manera d'impugnació  
Mitjançant recurs d'apel·lació davant l'Audiència Provincial de València (article 455 LECn).  
El recurs es prepararà mitjançant escrit presentat en este Jutjat en el termini de 5 dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 LECn).  
Esta és la meua sentència, que pronuncie, mane i firme».  
L'anterior sentència s'ha llegit i publicat en el dia de la data.  
En atenció al desconeixement de l'actual domicili o residència de la part demandada, per provisió de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana, per a dur a efecte la notificació de la sentència a la demandada Ana María Bernabé Acedo.   
València, 28 de juliol de 2008.- El secretari judicial: César Manuel Barona Sanchis.